สอบถามคุณหน่อยค่ะ เมื่อคืนหนูกินยาคุมยี่ห่อเมอซิลอน28 ค่ะ เม็ดที่2 กินไปตอน21.30 แต่อาเจียนออกมาตอนเวลาประมาณ5ทุ่ม แบบนี้ต้องกินยาคุมใหม่มั้ยคะ
สวัสดีค่ะ การใช้ยาคุมกำเนิดนั้น ถ้าได้กินครบทุกเม็ดบนแผง จะมีประสิทธิภาพสูงมากในการป้องกันการตั้งครรภ์ ประสิทธิภาพประมาณ 95-99%โดยหลังการกินยา หากมีการอาเจียนออกมาภายใน 30 นาที นั่นคือยาน่าจะยังไม่ได้รับการดูดซึมเข้าสู่กระเพาะอาหารและเข้าสู่ร่างกาย ควรจะกินยาเข้าไปใหม่ซ้ำอีก 1 เม็ด แต่หากผ่านมาประมาณ 1 ชั่วโมงครึ่งแล้ว จริงๆก็ไม่น่ามีความจำเป็นต้องกินซ้ำเข้าไปอีกค่ะ ยกเว้นว่าอาเจียนออกมาปริมาณมาก หรือไม่สบายใจ สามารถกินยาอีกเม็ดซ้ำเข้าไปได้เช่นกัน โดยยาคุมแผงนี้ก็จะหมดเร็วกว่ากำหนดไป 1 วัน แต่คิดว่าไม่จำเป็นสังเกตรอบเดือนในช่วง 7 วันสุดท้ายอีกครั้ง ซึ่งควรจะมาตามปกติ หากไม่มา ให้ซื้อชุดตรวจครรภ์ทางปัสสาวะมาตรวจยืนยันก่อนค่อยเริ่มยาแผงใหม่ค่ะ